ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 13/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen pitkää opetussarjaani aiheesta Jumalan todellinen luonto.
Sarjan tarkoituksena on sovittaa yhteen Vanhan testamentin -
ankaruus, viha ja rangaistus sekä Uuden testamentin armo.
Monet päättelevät näistä asioista, että Jumala on skitsofreenikko.
Pahalla tuulella ollessaan Hän tappaa ihmisiä pienistäkin virheistä.
Toisinaan Hän taas on sellainen kuin Jeesus Hänet kuvasi armahtaessaan -
aviorikoksesta syytetyn naisen. Ikinä ei tiedä, millä tuulella Hän on.
Vanhan testamentin vihalle ja Uuden testamentin armolle on syynsä.
Muutos ei johdu siitä, että Jumala olisi muuttunut. Me olemme muuttuneet.
Selitän tätä väitettä lisää myöhemmin. Olen viime aikoina puhunut siitä, -
mitä Raamattu sanoo Vanhan testamentin laista.
Lain kautta purkautui maan päälle paljon Jumalan vihaa ja ankaruutta.
Lain tehtävä ei ollutkaan vapauttaa meitä, vaan sitoa meidät.
Useimmat nykyajan uskonnolliset ihmiset torjuvat tämän väitteen.
Heidän mielestään lain tehtävä on vapauttaa meidät.
Puhuin viimeksi jakeesta 1. Kor. 15:56, jossa sanotaan, -
että synnin voima on laki.
Herra antoi lain vahvistaakseen syntiä sen taistelussa meitä vastaan, -
ei vahvistaakseen meitä taistelussamme syntiä vastaan.
Room. 6:23 "Sillä synnin palkka on kuolema".
Vahvistaessaan syntiä Herra siis vahvisti kuoleman otetta meistä -
ja kaikkea sitä syyllisyyttä ja tuomiota, joka synnistä seuraa.
Miksi Herra tekisi jotain sellaista?
Jos sinulta jäi viime viikon ohjelma väliin, käy ihmeessä katsomassa se.
Nettiarkistostamme voit katsoa vaikka kuinka paljon vanhoja jaksoja.
Viime jakso oli tärkeä, -
koska siinä selitin jaetta 1. Kor. 15:56.
Nyt siirryn toiseen raamatunkohtaan, jakeeseen 2. Kor. 3:6.
"joka myös on tehnyt meidät kykeneviksi olemaan -
uuden liiton palvelijoita, ei kirjaimen, vaan Hengen; -
sillä kirjain kuolettaa, mutta Henki tekee eläväksi."
En ehdi todistaa sitä, mutta "kirjain" tarkoittaa Vanhan testamentin lakia.
Herra teki meistä uuden liiton palvelijoita, ei vanhan liiton lain, -
vaan Hengen, sillä kirjain kuolettaa, mutta Henki tekee eläväksi.
Jae 7 "Mutta jos jo kuoleman virka, joka oli kirjaimin kaiverrettu kiviin, -
ilmestyi kirkkaudessa, niin etteivät Israelin lapset kärsineet katsella -
Mooseksen kasvoja hänen kasvojensa kirkkauden tähden, -
joka kuitenkin oli katoavaista, -
kuinka paljoa enemmän onkaan Hengen virka oleva kirkkaudessa!
Sillä jos kadotustuomion virka jo oli kirkkautta, -
niin on vanhurskauden virka vielä pal- joa runsaammassa määrin kirkkautta.
Sillä se, millä ennen oli kirkkaus, on tämän rinnalla kirkkautta vailla, -
tämän ylenpalttisen kirkkauden tähden.
Jos sillä, mikä on katoavaista, oli kirkkaus, niin vielä paljoa enemmän -
on sillä, mikä on pysyväistä, oleva kirkkautta." Tässä on paljon asiaa.
Jakeessa 7 puhutaan 10 käskystä, jotka oli kirjaimin kaiverrettu kiviin.
Kun esitän tällaisia väitteitä kuin olen viime jaksoissa esittänyt -
ja sanon, että lain tehtävä oli tuottaa kuolemaa ja sitoa meidät, -
ja että meidät on vapautettu siitä, -
kuten monessa raamatunkohdassa sanotaan, -
lakia rakastavat ihmiset, joiden mielestä laki on hyvä asia -
ja murtaa synnin vallan eikä vahvista sitä, väittävät, -
että kun Raamattu sanoo meidän olevan vapaita laista, -
se viittaa seremonialliseen lakiin. He siis pilkkovat lain osiin.
Lakiin kuuluivat 10 käskyä ja muut käskyt, jotka tuli pitää, -
sekä seremoniallinen laki, kuten juhla-aikojen noudattaminen -
ja eläinuhrit ja niihin liittyvät rituaalit. Meidät on muka vapautettu -
näistä seremonialaeista, mutta 10:tä käskyä pitäisi yhä noudattaa.
Katsopa uudestaan jaetta 2. Kor. 3:7.
Viimeksi sanoin, etteivät monet anna Raamatun häiritä uskoaan.
"Mutta jos jo kuoleman virka, joka oli kirjaimin kaiverrettu kiviin, -
ilmestyi kirkkaudessa..." Mikä lain osa oli kaiverrettu kiviin?
Ei ns. seremoniallinen laki, vaan juuri 10 käskyä.
Tässä puhutaan juuri niistä. 10 käskyn laki tuotti kuoleman viran.
Se ilmestyi aikanaan kirkkaudessa, mutta se on nyt kadonnut, -
ja meillä on jotain, joka on vielä enemmän kirkkaudessa.
Jos Raamatulla on arvovaltaa elämässäsi ja jos uskot, -
että Raamattu on Jumalan innoit- tamaa ja Jumalan puhetta meille, -
tässä puhutaan laista, joka oli kirjaimin kaiverrettu kiveen.
2. Mooseksen kirjan luvussa 32 kerrotaan lain antamisesta.
Jumalan sormi kirjoitti sen kivitauluihin.
Tässä puhutaan Vanhan testamentin kymmenestä käskystä.
Kymmenen käskyn laki oli kuoleman, ei elämän virka.
Raamatussa kuolemasta puhutaan asiana, jota emme halua, -
kun taas elämä tulee Jumalalta.
Joh. 1:4 "Hänessä oli elämä, ja elämä oli ihmisten valkeus." Joh. 10:10 -
"Varas ei tule muuta kuin varasta- maan ja tappamaan ja tuhoamaan.
Minä olen tullut, että heillä olisi elämä ja olisi yltäkylläisyys."
Elämä yhdistetään Jumalaan, kuolema taas paholaiseen.
Kuitenkin laki ja kymmenen käskyä olivat kuoleman virka.
Tiedän, että tämä loukkaa niitä, joilla on uskonnollinen oppi.
Se on teille tärkeämpi kuin Raamattu, mutta miten selitätte tämän?
2. Kor. 3:7 "Mutta jos jo kuoleman virka, joka oli kirjaimin kaiverrettu -
kiviin, ilmestyi kirkkaudessa, niin etteivät Israelin lapset kärsineet -
katsella Mooseksen kasvoja hänen kasvojensa kirkkauden tähden, -
joka kuitenkin oli katoavaista..." Tässä puhutaan 10 käskystä.
Lisähuomautus on tässä paikallaan. En haluaisi ottaa tätä esiin, -
mutta moni pohtii tätä asiaa, joten minun on puhuttava siitä.
Tarkoittaako tämä, ettei 10:tä käskyä tarvita? Uskonnonvastaiset ihmiset -
yrittävät saada 10 käskyä poistettua monista USA:n julkisista tiloista, -
kuten Korkeimmasta oikeudesta, monumenteista ja julkisista kouluista.
He vastustavat sitä, että käskyt ovat näkyvillä noissa paikoissa.
Tarkoitanko tällä, että meidän pitäisi olla heidän kanssaan samaa mieltä?
En usko niin. Käskyt ovat täydelliset, Jumalan täydellinen standardi.
Yhteiskunta tarvitsee standardeja.
Minusta laki ja 10 käskyä ovat täydellinen standardi.
Niiden kuuluu olla näkyvillä ja niistä tulee pitää kiinni, -
sillä kaikki eivät ole uudestisyntyneitä eivätkä halua elää Herralle.
Yhteiskunnan on määriteltävä heitä varten, mikä on oikein ja mikä väärin.
Meillä on jopa velvollisuus määritellä nuo standardit -
ja panna ne täytäntöön.
Uskon siis, että kymmenelle käskylle on oma paikkansa, -
mutta kun ihminen tulee uskoon ja laki kirjoitetaan hänen sydämeensä, -
häntä koskevat uudenlaiset käskyt.
En haluaisi edes puhua tästä, koska en osaa selittää sitä hyvin.
Katso, mitä Jeesus sanoi opetuslapsilleen jakeessa Joh. 13:34 -
ristiinnaulitsemista edeltävänä yönä: -
"Uuden käskyn minä annan teille, että rakastatte toisianne, -
niinkuin minä olen teitä rakastanut ― että tekin niin rakastatte toisianne.
Siitä kaikki tuntevat teidät minun opetuslapsikseni, -
jos teillä on keskinäinen rakkaus." "Uuden käskyn minä annan teille".
Vertaa tätä jakeeseen Hepr. 8:7, jossa puhutaan uudesta liitosta.
"Sillä jos ensimmäinen liitto olisi ollut moitteeton, -
ei olisi etsitty sijaa toiselle." Ensimmäinen liitto oli lain liitto.
Jae 8 "Sillä moittien heitä hän sanoo: 'Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton, -
en sellaista liittoa kuin se, jonka minä tein heidän isäinsä kanssa silloin, -
kun minä tartuin heidän käteensä ja vein heidät pois Egyptin maasta.
Sillä he eivät pysyneet minun liitossani, -
ja niin en minäkään heistä huolinut, sanoo Herra'."
He sulkivat itsensä pois liitosta, koska eivät pystyneet pitämään sitä.
Jos Jumala olisi tehnyt uuden liiton samoilla ehdoilla, -
olisimme rikkoneet senkin, mutta Hän teki uuden liiton, -
joka ei perustunut suorituksiin. Jokainen, joka astui liittoon -
uskon kautta, sai liiton edut, vaikkei pystynyt täydelliseen suoritukseen, -
johon kukaan meistä ei pysty.
Jae 10 "Sillä tämä on se liitto, jonka minä teen Israelin heimon kanssa -
näiden päivien jälkeen, sanoo Herra: -
Minä panen lakini heidän mieleensä, ja kirjoitan ne heidän sydämiinsä, -
ja niin minä olen heidän Jumalansa, ja he ovat minun kansani.
Ja silloin ei enää kukaan opeta kansa- laistaan eikä veli veljeään sanoen: -
'Tunne Herra'; sillä he kaikki, pienim- mästä suurimpaan, tuntevat minut.
Sillä minä annan anteeksi heidän vääryytensä -
enkä enää muista heidän syntejänsä."
Tämä on täysin erilainen kuin Vanhan testamentin laki, -
joka luki ihmisten synnit heidän viakseen ja toi heille rangaistuksen.
Uudessa liitossa Jumala antaa anteeksi vääryytemme -
enkä enää muista syntejämme.
Valtavan suuri ero. Laki sälytti synnit niskaamme, -
mutta armo luki synnit Jeesuksen viaksi ja antoi meille vanhurskauden.
Jae 13 "Sanoessaan 'uuden' hän on julistanut ensimmäisen liiton -
vanhentuneeksi; mutta se, mikä vanhenee ja käy iälliseksi, -
on lähellä häviämistään." Vertaa tätä jakeeseen Joh. 13:34 -
"Uuden käskyn minä annan teille..."
Jakeessa Hepr. 8:13 sanotaan, että puhe uudesta liitosta tekee -
ensimmäisen liiton vanhaksi, ja Jeesus puhui uudesta käskystä.
Samalla vanhan liiton käskyt ovat vanhentuneet ja katoamassa.
Uuden liiton uskovalla on jotain parempaa kuin kymmenen käskyä.
VT:n lakiin viitataan myös UT:ssa.
3. Moos. 19:18 "...rakasta lähimmäistäsi niinkuin itseäsi."
Jeesus lainasi tätä, kun Häneltä kysyttiin, mikä käskyistä on suurin.
"Rakasta Jumalaa yli kaiken ja lähimmäistäsi niin kuin itseäsi."
Nämä kaksi käskyä tiivistivät koko Vanhan testamentin lain.
Monien mielestä tämä on edelleenkin oikea tapa toimia.
Nuo ovatkin hyviä asioita, mutta Jeesus antoi uuden käskyn.
"...että rakastatte toisianne, niinkuin minä olen teitä rakastanut..."
Tämä on enemmän kuin se, että rakastaa muita niin kuin itseään.
Moni ei rakasta itseään kovin paljon. Et voi antaa sitä, mitä sinulla ei ole.
Jos et oikein rakasta itseäsi etkä ole kokenut Jumalan rakkautta, -
et voi rakastaa muita. On parempi rakastaa muita niin kuin itseään -
kuin olla itsekeskeinen ja ajatella aina vain itseään, -
mutta Jeesus asetti riman vielä korkeammalle.
Meidän tulisi rakastaa muita niin kuin Jeesus rakasti meitä.
Jeesus rakasti meitä enemmän kuin itseään.
Hän rakasti meitä niin paljon, että antoi henkensä vuoksemme, -
kantoi syntimme ja syyllisyytemme, kärsi meidän rangaistuksemme -
ja antoi meille oman hyvyytensä, pyhyytensä ja vanhurskautensa.
Hän rakasti meitä enemmän kuin itseään ja sanoi: -
"Sen suurempaa rakkautta ei ole kenelläkään, kuin että hän antaa -
henkensä ystäväinsä edestä", Joh. 15:13. Jeesus teki sen.
Hän asetti riman Vanhan testamentin lakia korkeammalle.
Palataan jakeeseen 2. Kor. 3:7.
Sen perusteella aloin puhua siitä, että Vanhan testamentin laki -
ja kiveen kirjoitetut 10 käskyä olivat kirkkautta, mutta ne ovat mennyttä.
Se ei tarkoita, että niiden tulisi kadota yhteiskunnastamme.
Kaikki eivät ole syntyneet uudesti, ja tottelemattomat tarvitsevat lakia.
Se osoittaa Jumalan standardin ja rikkomisesta koituvat rangaistukset.
Lailla on siis edelleen paikkansa niille, jotka eivät tunne Jumalaa.
Jos olet syntynyt uudesti, olet saanut Jumalalta jotain lakia suurempaa: -
Uuden testamentin käskyn rakastaa toisia niin kuin Hän rakasti.
Jos noudattaisimme sitä, emme taatusti rikkoisi toisia vastaan.
Emme ikinä tekisi vaikkapa aviorikosta, -
jos rakastaisimme muita ihmisiä enemmän kuin itseämme.
Mieti vaikka ihmisiä, jotka käyvät prostituoitujen luona.
Taffi Dollar puhui äskettäin raamattukoulussamme -
Prestige-nimisestä järjestöstään, joka tekee työtä -
prostituoitujen, strippaajien ja muiden seksityöläisten parissa.
Hän puhui siitä, kuinka epätoivoisia nämä ihmiset ovat.
Heitä pidetään esineinä ja kohdellaan todella huonosti.
Jos kaikki todella aidosti rakastaisivat Jumalaa -
ja rakastaisivat noita naisia enemmän kuin itseään, -
heitä ei ikinä kohdeltaisi noin. Prostituutiota ei olisi olemassakaan.
Taffi Dollar auttaa prostituoituja, -
mutta jos miehet toimisivat jakeen Joh. 13:34 mukaan -
ja rakastaisivat muita enemmän kuin itseään, he eivät kohtelisi naisia näin.
Lakia ei tarvittaisi, jos kaikki olisivat yhtä Herran kanssa.
Tästä näissä raamatunkohdissa on kyse. Jakeen 2. Kor. 3:7 mukaan -
Vanhan testamentin laki, mukaan lukien 10 käskyä, -
oli kuoleman virka.
Raamatun mukaan Jeesus tuli tuomaan elämän, ei kuolemaa.
Sinun ei kuuluisi elää Vanhan testamentin lain alla.
Jos suhteesi Jumalaan perustuu suorituksiin, laki tuottaa kuolemaa.
Jae 9 "Sillä jos kadotustuomion virka jo oli kirkkautta, niin on -
vanhurskauden virka vielä paljoa runsaammassa määrin kirkkautta."
Vanhan testamentin lakia kutsutaan tässä kadotustuomion viraksi.
Lakia kutsutaan siis tässä luvussa kuoleman ja kadotustuomion viraksi.
Uusi liitto vastustaa kuolemaa ja kadotustuomiota.
Jeesus tuli tuomaan elämän, ei kuolemaa. Room. 8:1 -
"Niin ei nyt siis ole mitään kadotustuomiota niille, -
jotka Kristuksessa Jeesuksessa ovat.
Sillä elämän hengen laki Kristuksessa Jeesuksessa -
on vapauttanut sinut synnin ja kuoleman laista."
Kadotustuomio ei ole hyvä asia. Kadotus saattaa kuulostaa -
uskonnolliselta sanalta, joka ei sano monille mitään.
Englanniksi käyttökelvoton rakennus voidaan "tuomita kadotukseen."
Silloin sitä ei voi enää käyttää tai se on käyttöön sopimaton.
Sitä kadotustuomio tarkoittaa. Jos sinusta tuntuu siltä, -
että olet käyttökelvoton, se johtuu siitä, että olet lain alla.
Oman kokemukseni mukaan -
useimmat eivät epäile, että Jumalalla on voima ja kyky tehdä mitä vain.
Jos Hän kerran on Jumala, Hänellä ei ole rajoitteita.
Erityisesti useimmat kristityt uskovat, että Jumala voi tehdä ihmeitä.
Kun kerron, että poikani herätettiin kuolleista, he sanovat: "Aamen!"
Jos joku kaatuisi maahan kuolleena kesken kokouksen, -
useimmat uskoisivat Jumalan voivan herättää hänet kuolleista.
Monet uskoisivat sen tapahtuvan, jos rukoilisin hänen puolestaan.
Jos taas sanoisin, että jos he kerran uskoisivat Jumalan pystyvän siihen, -
he voisivat itse tulla rukoilemaan kuolleen heräämisen puolesta, -
heidän intonsa muuttuisi peloksi ja uskonsa epäuskoksi. Miksi?
Lakkasivatko he uskomasta siihen, että Jumala pystyy tekemään sen?
Useimmat eivät epäile Jumalan kykyä. He epäilevät sitä, toimiiko Jumala -
heidän puolestaan. Heidän suhteensa Jumalaan perustuu suorituksiin.
He eivät koe olevansa sen arvoisia ja alkavat heti pelätä ja epäillä.
He eivät epäile Jumalan voimaa, mutteivät usko Hänen toimivan, -
koska heidän oma sydämensä tuomitsee heidät. He ovat lain alla.
Lain tehtävä on juuri tuomita meidät ja näyttää oma arvottomuutemme.
Lain virka on tuottaa meille kadotustuomiota ja kuolemaa.
Viime aikoina olen puhunut kolmesta jakeesta: 1. Kor. 15:56:n mukaan -
laki voimisti syntiä. 2. Kor. 3:7:n mukaan laki oli kuoleman virka -
ja 2. Kor. 3:9:n mukaan se on kadotustuomion virka.
Haluatko synnin vahvana elämääsi?
Haluatko elämääsi kuolemaa ja kadotustuomiota?
Niitä saat, jos elät lain alla. Useimmat eivät sanoisi niin, -
mutta jos suhteesi Jumalaan perustuu suorituksiin -
ja olet sitä mieltä, että Jumala rakastaa ja käyttää sinua -
ja vastaa rukouksiisi sen mukaan, kuinka hyvin elät, olet lain alla.
Jos koet olosi tuomituksi, olet hengellisesti kuollut, -
synti tuntuu vahvalta eivätkä asiat tunnu toimivan, elät lain alla.
Jeesus lunasti sinut siitä. Muuta tapaasi olla yhteydessä Jumalaan.
Sinun tulee ymmärtää, miksi Jumala antoi lain.
Sen tarkoitus oli vahvistaa syntiä, tappaa ja tuomita sinut, -
jotta hylkäisit omavanhurskauden ja ottaisit pelastuksen vastaan lahjana.
Nämä ovat väkeviä totuuksia. Tästä aiheesta on saatavana kirja.
Uskon, että tarvitset sitä ja suosittelen hankkimaan sen.
Aiheesta on saatavana myös CD- ja DVD-levyjä.
Uskon, että tämä mullistaisi elämäsi. Kohta saat lisätietoa tuotteista.
Ota yhteyttä jo tänään!
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Jumalan todellisesta luonteesta kertovan sarjan kolmas osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Tarjoamme myös Andrewin kirjaa aiheesta Älä rajoita Jumalaa.
Tilaa omasi jo tänään!
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
Ota selvää, mitä järjestössämme ja Charis-koulussa tapahtuu.
Sisäpiirin tarinat vain nettisivuilla.
Andrew Wommackin työ ja Charis- raamattukoulu tarjoavat paikan, -
jossa rikkinäiset voivat eheytyä ja kapinalliset aloittaa alusta.
Olin todella rikkinäinen ihminen.
Menneisyydessäni oli paljon kipua ja pahoja asioita.
Susan löysi Wommackin työn asuessaan Virginiassa.
Ystävä katsoi paranemismatkoja.
Hän oli pysäyttänyt videon kohtaan, josta halusi meidän katsovan.
Se oli Hannah Terradezin tarina. Heti, kun ohjelma alkoi, -
sanoin: "Tässä se on. Tätä olen etsinyt."
Täällä oppimani asiat ovat mullistaneet elämäni täysin.
En ole lainkaan sama ihminen kuin tänne tullessani.
Jos en olisi tullut, en olisi muuttunut.
Susan on esimerkki siitä, kuinka Andrewin tv-työ -
ja Charis-raamattukoulu toimivat käsi kädessä.
Täällä rikkinäiset voivat eheytyä ja kapinalliset aloittaa alusta.
Itse en olisi saanut tätä aikaan. Jumala teki sen minussa.
ANDREW WOMMACKIN TYÖ JA CHARIS-RAAMATTUKOULU
MUUTA ELÄMÄSI. MUUTA MAAILMA.
Suomennos: Anni Lähteenmäki